Гу лъыфтэнущ усэр зэрытхар нобэрей ди тхэк1эм мащ1эу къызэрытемыхуэм, ауэ дэ усэм дыхэмы1эбэмэ нэхъ къатщтэу зэрыщыту ттхыжащ. 

Мы пэгэныгъэр сытым къыхэкI?
ДыкъызыхэкIар сыт гъэщIэгъуэн!

Дэ ди нэр маплъэ, 
Дэ ди лъэр макIуэ – 
ДызэрыкIуэным сыт я нэхъыфI?
ФIыгъуэшхуэ псори гIилмым къыхокI.
ДыкъызыхэкIар сыт гъэщIэгъуэн!

Къафкъаз щIыналъэм дэ дыкъыщалъху, 
Ди къэлъхуныгъэм сытхэр и фIагъэ?
ФIагъэшхуэ псори гIилмым къыхокI.
ДыкъызыхэкIар сыт гъэщIэгъуэн!

Мы щIыналъэшхуэм дэ дырибынкъэ!
ЗылI и бын хуэдэу дэ дыпсэункъэ!
ПсэукIэ дахэр гIилмым къыхокI.
ДыкъызыхэкIар сыт гъэщIэгъуэн!

Хьилмыншэ цIыхум сытыр и махуэ?
Махуэшхуэ махуэм сытхэр и псалъэ?
Псалъэм и дахэр гьилмым къыхокI.
ДыкъызыхэкIар сыт гъэщIэгъуэн!

Ди щIалэ къалъхухэр къалъхум я лъапIэ, 
ЛъэпIэгъуэ зиIэр IэщIагъэ дахэ, 
IэщIагъэ дахэр гIилмым къыхокI.
ДыкъызыхэкIар сыт гъэщIэгъуэн!

IэщIагъэ дахэр дэркIэ хьэрэмкъым, 
Хьэрэм зыхэлъхэр дэркIэ хьэлэлкъым.
Хьэрэм-хьэлэлхэр гIилмым къыхокI.
ДыкъызыхэкIар сыт гъэщIэгъуэн!

Мы дунеишхуэм сыт тетхыжыну?
Мы дунеишхуэм сыт къэдгъэнэну?
Къэнэну псом гIилмыр нэхъыфIщ.
ФIыгъуэшхуэ псори хьилмым къыхокI.
ДыкъызыхэкIар сыт гъэщIэгъуэн!

Куп Хьэжы-ИсмэгIил
декабрым и 21-м, 1913 гъэ.

 Тхыгъэр къитхыжащ Нало Заур и тхылъ «Адаб Баксансого культурного движения»-м, нап. 291-292.
#Усэ #Тхыдэ #Адыгэбзэ